**Utopie**

*Mihai\_iunian\_gindu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am pus punct

Nedreptăţii atotprezente

Într-o societate în ruină.

Am oprit durerea celor care

Îşi strigau suferinţa până la Cer

Într-un cor al pierzaniei.

Am alinat necazurile şi chinul

Infirmilor, orfanilor,

Văduvelor,

Celor ce au pierdut pe cineva drag

Sau care s-au pierdut pe ei înşişi.

Am reuşit toate acestea fiindcă am învins,

Pentru întâia oară,

Blestemul şarpelui,

Am refuzat fructul oprit.

Am ucis păcatul.

Ce bine ar fi

Dacă am exista cu adevărat,

Descendenţi ai unui nou Adam...